stanford-oval/wikipedia huggingface dataset:
Epätyypillinen hemolyyttis-ureeminen oireyhtymä
Kliininen ilmeneminen

aHUS-oireyhtymä ilmenee usein ei-spesifeinä oireina, kuten huonovointisuutena ja väsymyksenä. Yli puolella potilaista on munuaisvaurioita, kuten loppuvaiheen munuaissairaus (ESRD). Yleisiä esiintyviä merkkejä ja oireita ovat kohonneet kreatiniinitasot, oliguria, turvotus, hypertensio, heikentynyt arvioitu glomerulusten laskennallinen suodatusnopeus (eGFR) tai proteinuria.
Muissakin elimissä kuin munuaisissa voi ilmetä oireita, kuten seuraavanlaisia sairauden ennakkovaiheita:
Kolmanneksella potilaista esiintyy tromboottisia tapahtumia muualla kuin munuaisissa.
Neurologinen järjestelmä: noin puolella potilaista esiintyy aivoihin ja hermostoon liittyviä merkkejä ja oireita: sekavuutta, halvauksia,  kohtauksiakoomaa, tai aivosairauksia
Sydän- ja verenkiertoelimistö: kardiomyopatiaa esiintyy jopa 43 prosentilla aHUS-potilaista. Lisäksi on raportoitu sydäninfarkteja (sydänkohtauksia), hypertensiota (kohonnutta verenpainetta) ja diffuusia vaskulopatiaa.
Ruoansulatusjärjestelmä: 37 prosentilla potilaista esiintyi merkkejä ja oireita ruoansulatusjärjestelmässä: koliittia, vatsakipua, haimatulehdusta, oksentelua, maha-suolitulehdusta, maksan nekroosia tai ripulia.
Näköön liittyvät komplikaatiot: okulaarinen okkluusio (silmähalvaus)
Iho: iholeesiot, haavaumat, petekiaalinen ihottuma
Keuhkokomplikaatiot.
Joidenkin tilojen vuoksi aHUS-potilailla voi olla suuri riski TMA:n ilmenemiseen. aHUS-potilailla TMA:aa esiintyy esimerkiksi seuraavissa tiloissa:
ripuli/maha-suolitulehdus
ylähengitystieinfektiot
raskauteen liittyvä TMA
maligni hypertensio
elinsiirtoon liittyvä TMA
glomerulopatia
yleissairaudet, kuten systeeminen lupus erythematosus (SLE) ja skleroderma
maligniteetti.
Prognoosi

aHUS-oireyhtymää sairastavien potilaiden pitkän aikavälin prognoosi on huono. Jopa 79 % aHUS-potilaista kuolee tai kärsii pysyvästä munuaisvauriosta 3 vuoden kuluessa tukihoidosta huolimatta.
Munuaissiirtoa harkitaan harvoin ESRD:stä kärsivien aHUS-potilaiden kohdalla, sillä sairauden uusimisen todennäköisyys on suuri ja siirrännäinen menetetään jopa 90 prosentilla potilaista, joille kehittyy uusi TMA.  Tämän seurauksena useimmat ESRD:stä kärsivät aHUS-potilaat joutuvat krooniseen dialyysiin, joka on yhdistetty heikkoon ennusteeseen. Yhdistettyä maksan ja munuaisen siirtoa on yritetty aHUS-potilaille, vaikka tämän monimutkaisen toimenpiteen kuolleisuusriski on suurempi (puolet tapauksista).
Diagnoosi

aHUS-oireyhtymää ilmenee TMA:n kliinisinä ominaisuuksina (trombosytopeniana, mikroangiopaattisena hemolyysina ja elinvauriona). aHUS ei kuitenkaan ole ainoa sairaus, joka aiheuttaa systeemistä TMA:ta. Tämän vuoksi erotusdiagnoosi on olennaisen tärkeää. Muita pääasiallisia tromboottisia mikroangiopatioita ovat tromboottinen trombosytopeeninen purppura (TTP) ja Shiga-toksiinia muodostavan Escherichia coli -bakteerin aiheuttama hemolyyttis-ureeminen oireyhtymä (STEC-HUS).
Kun on varmistuttu TMA:n tyypistä trombosytopenian ja mikroangiopaattisen hemolyysin laboratorioarvoilla sekä elinvaurioiden oireiden mittaamisen avulla, sairauden taustalla oleva syy on ehdottomasti selvitettävä. ADAMTS13-aktiivisuutta testaamalla voidaan vahvistaa, onko kyseessä TTP vai aHUS, ja Shiga-toksiinikokeella voidaan havaita STEC-HUS:
Enintään viisiprosenttinen ADAMTS13-aktiivisuus vahvistaa TTP-diagnoosin.
Shiga-toksiinipositiiviset ulostenäytteet ja todiste STEC-infektiosta seeruminäytteessä vahvistavat STEC-HUS-diagnoosin.
Vähintään viisiprosenttinen ADAMTS13-aktiivisuus ja Shiga-toksiinien puuttuminen ulostenäytteistä lisäävät positiivisen aHUS-diagnoosin todennäköisyyttä.
Jos ADAMTS13-tuloksia ei ole, seerumin kreatiniinitasoja ja verihiutaleiden määrää voidaan käyttää TMA-potilaiden ADAMTS13-aktiivisuuden ennustamiseen. Jos seerumin kreatiniinitaso on >150–200 μmol/l (>1,7–2,3 mg/dl) aikuisilla tai verihiutaleiden määrä >30,000/mm3, vaikean ADAMTS13-puutoksen diagnoosi voidaan lähestulkoon eliminoida, kuten myös TTP.
Vaikka aHUS on pääasiallisesti geneettinen sairaus, 30–50 prosentilla potilaista ei ole tunnistettavaa geneettistä mutaatiota. Sen vuoksi geenitestit ovat epäluotettava vaihtoehto tämän sairauden diagnosoinnissa. Jokaisella geneettisellä mutaatiolla ei ole prognostisia vaikutuksia. Tämän vuoksi, ja koska geenitestejä on huonosti käytettävissä kalleutensa ja tulosten analysoinnin hitauden vuoksi, geenitestaus ei sovellu aHUS-oireyhtymän alkuarviointiin ja hallintaan.
Hoito > Plasmanvaihto / plasmainfuusio (PE/PI)

Vaikka PE/PI on säännöllisesti käytössä, sen turvallisuudesta tai tehokkuudesta aHUS-oireyhtymän hoidossa ei ole kontrolloituja tutkimuksia. Joillakin potilailla hematologiset tulokset kohenivat, mutta komplementtijärjestelmän säätelyhäiriö ja TMA säilyivät PE/PI:stä huolimatta muilla potilailla. Tämä voi johtua siitä, että PE/PI ei riitä poistamaan mutantteja komplementtitekijöitä tai korvaamaan puutteellisia tekijöitä, mikä viittaa siihen, että PE/PI johtaa myös vähäiseen kliiniseen vasteeseen. 
American Society for Apheresis antaa PE/PI:lle luokan 2C/heikko -suosituksen aHUS-oireyhtymän hoidossa, mikä johtuu sen käyttöä koskevien todisteiden heikosta tai erittäin heikosta laadusta.
Hoito > Krooninen dialyysi

ESRD:stä kärsivät aHUS-potilaat joutuvat yleensä dialyysiin, johon liittyy noin 50-prosenttinen eloonjäämistodennäköisyys. Koska komplementin systeeminen ja hallitsematon aktivaatio jatkuu dialyysihoitoa saavilla aHUS-potilailla,  heidän komplementtiaktiivisuustasonsa on korostuneempi kuin potilailla, joilla ei ole aHUS-oireyhtymää.  Dialyysihoitoa saavilla aHUS-potilailla on edelleen muissa elimissä ilmenevän TMA:n vaara.
Hoito > Transplantaatio

Huolimatta munuaissiirron käyttötaustasta aHUS-potilailla, munuaissiirto ei vaikuta komplementin hallitsemattomaan aktivaatioon, joka johtaa etenevään, systeemiseen TMA:aan. Geneettisestä mutaatiosta riippuen jopa 90 %:lla aHUS-potilaista sairaus uusii munuaissiirron jälkeen. Munuaissiirron jälkeen aHUS-oireyhtymään liittyvä jatkuva hallitsematon komplementin aktivaatio aiheuttaa siirrännäisen menetystä, jota ei voida estää PE/PI:llä useimmissa potilaissa. Yhdistetty maksan ja munuaisen siirto on tarjolla vain hyvin harvoille potilaille, mikä johtuu siirrettävien elinten vähäisestä tarjonnasta. Lisäksi tulehdus ja TMA jatkuvat muissa elimissä ja kuoleman riski on merkittävä, useiden lääkärien ja potilaiden mielestä jopa liiallinen.
Hoito > Ekulitsumabi

Ekulitsumabi on humanisoitu, monoklonaalinen vasta-aine, joka sitoo solukalvoja tuhoavan kompleksin (MAC) aktivoitumisesta vastuussa olevan komplementin komponentin C5, ja estää siten hallitsemattoman terminaalisen komplementin aktiivisuuden. Tätä nykyä ekulitsumabi on Euroopan unionissa ainoa komplementin estäjä, joka on hyväksytty aikuis- ja lapsipotilaiden aHUS-oireyhtymän hoitoon.
Headbangers Symphony

| Headbangers Symphony Wolf Hoffmann |
| --- | --- | --- |

Studioalbumin tiedot
 Julkaistu: 1. heinäkuuta 2016
 Tuottaja(t): Andy Sneap
 Tyylilaji: heavy metal, klassinen musiikki, neoklassinen metalli
 Kesto: 48.43
 Levy-yhtiö: Nuclear Blast
Listasijoitukset
  75.   90.   169.   195.
Wolf Hoffmannin muut julkaisut
| Classical 1997 | Headbangers Symphony 2016 |   |
Headbangers Symphony on heavy metal -yhtye Acceptin kitaristin Wolf Hoffmannin toinen sooloalbumi. Se julkaistiin 1. heinäkuuta 2016. Levyllä on 11 klassisen musiikin säveltäjien teosta, jotka on sovitettu neoklassisen metallimusiikin tyyliin.
Säveltäminen ja nauhoitukset

Albumin tekeminen kesti lähes kymmenen vuotta. Hoffmann oli ehtinyt aloittaa levyn tekemisen ennen Acceptin paluuta vuonna 2009. Työ yhtyeessä piti hänet kiireisenä, eikä hän ennättänyt työskennellä albumin parissa kuin muutaman viikon kerrallaan kiertueiden ja Acceptin albumien välissä. Headbangers Symphonya jouduttiinkin siksi työstämään useassa osassa vuosien varrella.
Hoffmann sovitti Beethovenin, Musorgskin, Bizet’n, Vivaldin, Albinonin, Mozartin, Tšaikovskin, Puccinin, Massenet’n ja Bachin säveltämistä teoksista metalliversioita, jotka italialainen pianisti Melo Mafali nuotitti orkesterille sopivaksi. Hoffmann soitti ja lauloi Mafalille saamansa teema- ja sovitusideat, jotka Mafali tulkitsi pianolla ja kirjoitti ne ylös.
Hoffmann on kertonut, että haastavinta oli sopivien, helposti metaliksi kääntyvien teosten löytäminen. Kun sopivat kappaleet olivat löytyneet, hänelle helpoin osuus eli riffien keksiminen. Työ oli pääasiassa kappaleiden rakentamista ja sovittamista ja vain vähäisemmässä määrin säveltämistä. Hoffmann pitäytyi tunnetuissa kappaleissa, joista osassa hän käytti vain jotain tiettyä lyhyttä osuutta ja sävelsi sen ympärille riffit ja omia teemojaan. Muun muassa kappaleisiin ”Air on the G String”, ”Meditation” ja ”Adagio” hän ei uudelleensovittanut mitään, vaan soitti ne sellaisenaan yrittäen tulkita sähkökitarallaan alun perin viululle tai laululle sävellettyä melodiaa.
Levy on nauhoitettu pääasiassa Wolf Hoffmannin kotistudiossa Nashvillessä lukuun ottamatta Tšekin kansallisen sinfoniaorkesterin osuuksia, jotka on nauhoitettu Prahassa.
Musiikki

Vaikka valtaosa neoklassisen metallimusiikin soittajista on suuntautunut barokkimusiikkiin, Wolf Hoffmann keskittyy albumilla enimmäkseen romantiikan kauden sävellyksiin.
Albumilla on kaksi raskasta sovitusta Beethovenin teoksista. Albumin avaa ”Scherzo”, joka on toinen osa Beethovenin sinfoniasta numero 9 (d-molli op. 125). Hoffmann oli aiemmin käyttänyt sinfoniasta poimittua riffiä Acceptin Blood of the Nations -albumin kappaleessa ”Teutonic Terror”. Toinen sovitus Beethovenia on ”Pathétique” eli pianosonaatti nro 8 (”Pateettinen sonaatti”). Myös sovitus Modest Musorgskin ohjelmallisesta orkesteriteoksesta ”Night On Bald Mountain” eli Yö autiolla vuorella on raskas metalliversio.
Kolmas kappale on ”Je Crois Entendre Encore”, joka on sovitus Georges Bizet’n oopperasta Helmenkalastajat. Toinen albumin oopperasovituksista on aaria ”Un bel dì vedremo” Puccinin oopperasta Madama Butterfly. Edellä mainittujen lisäksi albumin tunnelmallisiin ja rauhallisiin kappaleisiin kuuluvat tulkinnat Massenetin soolosta viululle ja orkesterille kirjoitetusta kohtauksesta ”Meditation” oopperasta Thaïs,  Albinonin kappaleesta ”Adagio” sekä Bachin teoksesta ”Air g-kielellä”.
Sovitus Vivaldin ”Konsertosta kahdelle sellolle g-molli” sekä Mozartin Sinfoniasta nro 40 g-molli (KV 550) kuuluvat albumin nopeisiin ja raskaisiin, metallisimpiin kappaleisiin. ”Swan Lake” on alkuperäistä nopeampi sovitus Tšaikovskin baletista Joutsenlampi.
Levylle nauhoitettiin myös 12:s kappale ”Dance of the Knights”, mutta tämä sovitus Prokofjevin Romeo ja Julia -baletista jouduttiin jättämään pois, koska sen julkaisuun ei saatu lupaa riittävän ajoissa.
Julkaisu ja vastaanotto

Levy-yhtiö Nuclear Blast julkaisi albumin 1. heinäkuuta vuonna 2016. Kappale ”Scherzo” julkaistiin singlenä YouTubessa 6. kesäkuuta ja video kappaleesta ”Night On Bald Mountain” 1. heinäkuuta vuonna 2016. Albumi nousi Sveitsissä sijalle 75 ja Saksassa sijalle 90.
Albumi sai hyvän vastaanoton kriitikoilta. He totesivat Wolf Hoffmannin tehneen kypsän ja intohimoisen albumin, joka tuo esille hänen sävellys-, sovitus- ja soittotaitonsa sekä omistautumisensa artistina. Arvosteluissa arvostettiin klassisen musiikin onnistunutta sovitusta metalimusiikiksi. Hoffmannin katsottiin onnistuneen ratkaisemaan hyvin haasteen, joka syntyy kun klassisessa musiikissa usein käytetty 3/4-tahtilaji joudutaan sovittamaan heavy metal -musiikissa yleisesti käytettyyn 4/4-tahtilajiin.
Albumia pidettiin Hoffmannin ensimmäistä Classical-sooloalbumia raskaampana ja enemmän metalimusiikkiin painottuvana. Headbangers Symhonya kuvattiin tasapainoiseksi kokoelmaksi pehmeitä ja täyteläisiä sekä raskaita ja energisiä kappaleita. Musiikkia sanottiin tunnelmalliseksi ja taitavasti soitetuksi. Albumin tuotantoa ja soundimaailmaa pidettiin hyvin tehtynä.
Muutamat kriitikot nostivat esille sen, että albumille on vaikeaa löytää kohdeyleisöä. Musiikkia ei pidetty metallina eikä klassisena musiikkina, ja näiden kahden musiikkityylin yhdistämisestä toisiinsa ei nähty tuovan lisäarvoa.
Kappaleet

Scherzo – 5.22
Night On Bald Mountain – 4.22
Je Crois Entendre Encore – 4.17
Double Cello Concerto in G Minor – 3.31
Adagio – 5.45
Symphony No. 40 – 4.10
Swan Lake – 4.45
Madame Butterfly – 3.57
Pathétique – 5.40
Meditation – 4.04
Air on the G String – 2.50
Kokoonpano

Wolf Hoffmann – kitara
Peter Baltes ja Matthias Rethmann – basso (”Symphony No. 40”, ”Air on the G String”)
John Billings – basso (”Double Cello Concerto in G Minor”)
Melo Mafali – kosketinsoittimet
Jason Bowld ja Pat McDonald– rummut (”Scherzo”, ”Symphony No. 40”)
Tšekin kansallinen sinfoniaorkesteri
Arvostelut

MetalShockFinland:
Blabbermouth: 8/10
MetalTemple:
DesibelGeek:
Inferno:
Metal Wani: 7,5/10
Metal Gods: 9/10
Loud: 93%
Metal.de: 4/10
Aiheesta muualla

(englanniksi)
Haukilammi (Hämeenlinna, Mäntynummi)

| Haukilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°06′30″N, 24°48′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  Maaherranoja 
Järvinumero:  35.791.1.011
Mittaustietoja
Pinnankorkeus:  121,5 m  
Rantaviiva:  1,022 km  
Pinta-ala:  5,558 ha  
Saaria:  1 
 fiHaukilammi 
Haukilammi  on Kanta-Hämeessä Hämeenlinnassa Mäntynummin kylän lähellä sijaitseva lampi.
Maantietoa

Lammen pinta-ala on 5,6 hehtaaria ja se on 350 metriä pitkä ja 250 metriä leveä. Lammella on kartan mukaan yksi saari. Sen rantaviivan pituus on 1,0 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Lammen vedenpinnan korkeus on 121,5 metriä mpy.
Help Is on the Way

| ”Help Is on the Way” Rise Against |
| --- | --- | --- |

Singlen tiedot
 Albumilta: Endgame
 Äänitetty : syyskuu 2010 – tammikuu 2011 The Blasting Room, Fort Collins, Colorado
 Julkaistu: 25. tammikuuta 2011
 Tyylilaji: pop rock, rock
 Kesto: 03.57
 Levy-yhtiö: Interscope, DGC
Rise Againstin muut singlet
| ”Savior” 2009 | ”Help Is on the Way” 2011 | ”Make It Stop” 2011 |
Help Is on the Way on punk rock-yhtye Rise Againstin vuonna 2011 julkaisema single. Se on yhtyeen kuudennen albumin, Endgamen, ensimmäinen single.
Listasijoitukset

| Lista (2011) | Korkein sijoitus |
| --- | --- |
Kanada (Canadian Hot 100): 45
UK Rock (The Official Charts Company): 19
US Billboard Hot 100: 89
US Rock Songs (Billboard): 2
US Alternative Songs (Billboard): 2
US Heatseekers Songs (Billboard): 9
Aiheesta muualla

Help Is on the Way -musiikkivideo YouTube (VEVO)
Rise Against
| --- | --- |
Studioalbumit:   The Unraveling  Revolutions per Minute  Siren Song of the Counter Culture  The Sufferer & the Witness  Appeal to Reason  Endgame  The Black Market  Wolves  Nowhere Generation 
EP:t:   Transistor Revolt  This Is Noise 
DVD:t:   Generation Lost  Another Station: Another Mile 
Singlet:   "Give It All"  "Swing Life Away"  "Life Less Frightening"  "Paper Wings"  "Ready to Fall"  "Prayer of the Refugee"  "The Good Left Undone"  "Re-Education (Through Labor)"  "Audience of One"  "Grammatizator" / "Voice of Dissent"  "Savior"  "Help Is on the Way"  "Make It Stop (September's Children)"
Hermann Eberhard

Hermann Eberhard.
Hermann Eberhard (27. helmikuuta 1852 Oława, Sleesia – 30. toukokuuta 1908) oli saksalainen merikapteeni ja tutkimusmatkailija, joka löysi huomattavia alueita Patagoniasta, Chilestä. Hänen tutkimusmatkansa kulkivat etenkin Última Esperanza -vuonon (suom. Viimeinen toivo) reittiä.
Vuonna 1896 Eberhard löysi Puerto Natalesin lähellä olevasta Cueva del Milodón -luolasta jättiläislaiskiaisen nahka- ja luujäänteitä.
Haukilammi (Asikkala)

| Haukilammi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°16′01″N, 25°41′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Ruotsalaiseen 
Järvinumero:  14.145.1.001
Mittaustietoja
Pinnankorkeus:  84,6 m  
Pituus:  760 m  
Leveys:  150 m  
Rantaviiva:  1,712 km  
Pinta-ala:  6,772 ha  
Saaria:  ei saaria 
 fiHaukilammi 
Haukilammi  on Päijät-Hämeessä Asikkalassa Mustjärven kylän lähellä sijaitseva lampi.
Maantietoa

Lammen pinta-ala on 6,8 hehtaaria, se on 750 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Pyhäjoen valuma-alueeseen (14.145) se kuuluu. Lammen vedenpinnan korkeus on 84,6 metriä mpy.
Friends with Benefits

Friends with Benefits voi tarkoittaa:
Populaarikulttuurissa ystävyyssuhteeseen, jossa harjoitetaan vapaata seksiä.
Vain seksiä (engl. Friends with Benefits), vuonna 2011 julkaistu yhdysvaltalainen elokuva, jonka pääosissa ovat Mila Kunis ja Justin Timberlake
Friends with Benefits, vuonna 2011 esitetty lyhytaikainen yhdysvaltalainen komediasarja
Friends (With Benefits), vuonna 2009 julkaistu yhdysvaltalainen independent-elokuva
Vuonna 2011 julkaistun elokuvan Näin ystävien kesken (engl. No Strings Attached) työnimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Friends with Benefits”, voi hakea sivunnimihaulla, laajalla sivunnimihaulla tai tekstihaulla.
Haukilahden koulu

| Haukilahden koulu |
| --- | --- |
 Haukilahden koulun nelikerroksinen osa, jossa sijaitsee pääosa opetustiloista
Sijainti:  Koulutanhua 3, Espoo Kutojantie 2, Espoo (väistötilat)
Koordinaatit:  60°09′58″N, 24°45′58″E
Tyyppi:  yläkoulu
Perustettu:  1952
Rehtori:  Elena Savolainen (yläkoulu)
Luokat:  7–9 (peruskoulu)
Oppilaita:  300
Haukilahden koulu on Espoon Haukilahdessa sijaitseva noin 300 oppilaan yläkoulu. Koulun historia juontaa juurensa vuonna 1952 opetuksen aloittaneeseen Etelä-Espoon Yhteiskouluun, joka oli perustamishetkellään Espoon toiseksi vanhin oppikoulu. Koulu kunnallistettiin vuonna 1977, ja jatkoi toimintaansa Haukilahden koulurakennuksessa peruskoulun yläkouluna ja lukiona. Koulu ja lukio erkanivat toisistaan syksystä 2016 alkaen, kun lukio muutti Aalto-yliopiston kampukselle Espoon Otaniemeen. Haukilahden koulu jatkoi Haukilahden alkuperäisen oppilaitosrakennuksen käyttöä, joskin siirtyi syksyllä 2017 sisäilmaremontin vuoksi väistötiloihin Kiloon. Koulu palasi peruskorjattuun rakennukseensa syyslukukaudella 2019. Peruskorjausurakan kustannukset olivat noin 8,9 miljoonaa euroa.
Koulu

Haukilahden koulu toimii samassa rakennuksessa lukion kanssa, ja siinä toimivat luokka-asteet 7–9. Luokkakoko on noin 20 oppilasta, ja koulussa on noin 300 oppilasta. Koulussa on yksi ruotsinkielinen kielikylpyluokka ikäluokkaa kohden, minkä lisäksi koulussa on mahdollista opiskella englantia (A), saksaa (A, B2), ruotsia (A, B1) ja ranskaa (B2). Haukilahden koulun oppilaat tulevat pääosin Haukilahden, Westendin ja Niittykummun alueen alakouluista. Haukilahden koulun oppilailla on oma äänestämällä valittava oppilaskunnan hallitus, johon valitaan yhdeksän eniten ääniä saanutta oppilasta. Koulun rehtori on Ari Suistola.
Rehtorit

| --- | --- |
 Etelä-Espoon Yhteiskoulu Leo Apo 1952–1954  Aarne Sipilä 1954–1972  Annikki Rimminen 1972–1977 :  Haukilahden koulu Pentti K. Pelkonen 1977–1993  Ari Suistola 1993–2017  Elena Savolainen 2018-
Aiheesta muualla

Hagerlund.net: Espoon koulut: Haukilahden koulu
Viidennessä rakennusvaiheessa 1990-luvulla rakennettu uusi ruokala
Etelä-Korean jääkiekkomaajoukkue

| Korea |
| --- | --- |

Liitto:  Korean jääkiekkoliitto (kor. 대한아이스하키협회]])
Valmentaja:   Jim Paek
Eniten otteluita:  Kim Ki-sung (127)
Eniten maaleja:  Kim Ki-sung (68)
Eniten pisteitä:  Kim Ki-sung (132)
IIHF-ranking:  22. (27.5.2024)

Ensimmäinen ottelu
  Espanja 7–1 Etelä-Korea  (Barcelona, Espanja; 16. maaliskuuta 1979) 
Suurin voitto
  Etelä-Korea 44–0 Hongkong  (Perth, Australia; 14. maaliskuuta 1987) 
Suurin tappio
  Latvia 27–0 Etelä-Korea  (Bled, Slovenia; 18. maaliskuuta 1993) 
Etelä-Korean jääkiekkomaajoukkue edustaa Korean tasavaltaa miesten kansainvälisissä jääkiekko-otteluissa. Maa liittyi Kansainvälisen Jääkiekkoliiton IIHF:n jäseneksi vuonna 1960 ja toimii liitossa nimellä Korea. Olympialaisissa joukkue on esiintynyt nimellä Korean tasavalta. Vuonna 2021 maassa oli 35 jäähallia ja vajaat 200 rekisteröitynyttä miesjääkiekkoilijaa.
Joukkue on IIHF:n ylläpitämässä maailmanrankingissa 20. sijalla.
Historiaa > Euro Hockey Tour kaudella 2017–2018

Ensimmäisen ottelunsa Suomea vastaan joukkue pelasi 15. joulukuuta 2017 Euro Hockey Tourilla. Etelä-Korea onnistui johtamaan ottelua lukemin 1–0, mutta vain 26 sekunnin ajan. Lopulta Suomi voitti 4–1. Aikaisemmin samassa turnauksessa Etelä-Korea pelasi Kanadaa vastaan, ja onnistui johtamaan tätäkin ottelua lukemin 2–1 taipuen lopulta tiukkaan tappioon maalein 2–4. Sama kaava toistui lauantain pelissä 16. joulukuuta, missä Etelä-Korea iski Ruotsia vastaan avausosuman, mutta joutui lopuksi taipumaan lukemin 5–1.
Historiaa > Vuoden 2018 talviolympialaiset

Joukkue pelasi vuonna 2018 ensimmäistä kertaa IIHF:n pääsarjassa, kun Etelä-Koreassa järjestettiin talviolympialaiset vuonna 2018. Näin ollen joukkue sai suoraan paikan turnaukseen. Joukkue tavoitteli kisoista kultamitalia. Se sijoittui lopulta viimeiseksi saavuttamatta yhtään pistettä. Alkusarjassa se kuitenkin onnistui maalinteossa Tšekkiä vastaan ja hävisi sille lopulta tiukasti maalein 2–1.
Historiaa > Maailmanmestaruuskilpailuissa

Maan ensimmäiset jääkiekon maailmanmestaruuskilpailut alkoivat kuitenkin tylysti, kun Suomi voitti Etelä-Korean ensin 8–1 ja seuraavana päivänä Kanada 10–0. Myöhemmin myös Yhdysvallat voitti Etelä-Korean murskalukemin 13–1. Se onkin maailmanmestaruuskilpailujen pääsarjatason suurinumeroisin tappio Slovenian vuonna 2003 Suomea vastaan kokeman 0–12-tappion rinnalla sitten vuoden 1989.
Vuonna 2019 Korean maajoukkue oli 1. divisioonan A-lohkon maailmanmestaruuskilpailuissa kolmas.
Sijoitukset > Maailmanmestaruuskisoissa

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  1979 – C-sarja; 7.  1982 – C-sarja; 8.  1986 – C-sarja; 9.  1987 – D-sarja; 2.  1989 – C-sarja; 7.  1990 – C-sarja; 9.  1991 – C-sarja; 8.  1992 – C1-sarja; 6.  1993 – C-sarja; 9.  1994 – C-sarja; 10.  1995 – C-sarja; 13. |  |  1996 – D-sarja; 5.  1997 – D-sarja; 2.  1998 – C-sarja; 7.  1999 – C-sarja; 6.  2000 – 2. divisioona; 5.  2001 – 2. div., lohko A; 1.  2002 – 1. div., lohko A; 6.  2003 – 2. div., lohko A; 1.  2004 – 1. div., lohko B; 6. |  |  2005 – 2. div., lohko A; 3.  2006 – 2. div., lohko B; 2.  2007 – 2. div., lohko B; 1.  2008 – 1. div., lohko A; 6.  2009 – 2. div., lohko B; 1.  2010 – 1. div., lohko-B; 5.  2011 – 1. div., lohko A; 3. |  |  2012 – 1. div., lohko B; 1.  2013 – 1. div., lohko A; 5.  2014 – 1. div., lohko A; 6.  2015 – 1. div., lohko B; 1.  2016 – 1. div., lohko A; 5.  2017 – 1. div., lohko A; 2.  2018 – 16., putosi 1. divisioonaan  2019 – 1. div., lohko A; 3.  2020 – 1. divisioonan A-lohkon turnaus peruttiin koronaviruspandemian vuoksi.  2021 – 1. divisioonan A-lohkon turnaus peruttiin koronaviruspandemian vuoksi.  2022 – 1. div., lohko A; 4. |
Sijoitukset > Olympialaisissa

1998 – karsiutui
2002 – karsiutui
2006 – ei osallistunut
2010 – ei osallistunut
2014 – 24. (karsiutui)
2018 – 12.